Αλέκος Χατζησταυρίδης

Ο Αλέκος Χατζησταυρίδης (1915 - 1998) ήταν Έλληνας διεθνής ποδοσφαιριστής και στη συνέχεια προπονητής ποδοσφαίρου.

 Ποδοσφαιρική σταδιοδρομία 
Γεννήθηκε στην Κωνσταντινούπολη το 1915. Το πραγματικό του επώνυμο ήταν Σταυρίδης, το οποίο άλλαξε το 1933 για να αγωνιστεί με την Α.Ε.Κ. καθώς ανήκε στο σωματείο Βυζάντιον Πειραιώς.
Αγωνιζόταν ως μεσοεπιθετικός ή ντεμί-κυνηγός στο σύστημα τακτικής 2-3-5 εκείνης της εποχής. Έπειτα από την κατάκτηση την επόμενη 10ετία δύο Πανελλήνιων πρωταθλημάτων και ενός νταμπλ, εντάχθηκε από την περίοδο της Κατοχής (αρχές 1944) στον Ολυμπιακό Πειραιώς,"Αυτός είναι ο Ολυμπιακός • Η ένδοξη ιστορία του δημοφιλούς συλλόγου", Πάνος Μακρίδης - Ευάγγελος Φουντουκίδης, έκδοση εφημερ. «ΑΘΛΗΤΙΚΗ ΗΧΩ», Αθήνα 1957, σελ. 57 με τον οποίο σημείωσε τις ίδιες ακριβώς διακρίσεις.

Για λογαριασμό των ερυθρόλευκων έλαβε μέρος σε 22 αγώνες πρωταθλήματος, πετυχαίνοντας 11 τέρματα και σε 12 κυπέλλου Ελλάδας με 7 (καθώς επίσης και στο πρωτάθλημα Πειραιώς)."Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου", Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1, σελ. 261, 81, 357 και 346 Υπήρξε δεινός εκτελεστής κτυπημάτων πέναλτι, έχοντας τρία εύστοχα σε ισάριθμες προσπάθειες για την πρώτη διοργάνωση και ένα ακόμη (σε άγνωστο αριθμό εκτελέσεων) για τη δεύτερη."Η ιστορία του Ολυμπιακού", ό.π, σελ. 172 και 346

 Εθνική Ελλάδας 
Χρίστηκε 2 φορές διεθνής με την ομάδα των Ανδρών στα πλαίσια του εναρκτήριου Μεσογειακού κυπέλλου το Μάιο του 1949 στο γήπεδο Παναθηναϊκού και σκόραρε κατά τη δεύτερη.Αλέκος Χατζησταυρίδης, βάση δεδομένων ευρωπαϊκών εθνικών ομάδων eu-football.info

 Προπονητική σταδιοδρομία 
Επίσης το 1949,"Αυτός είναι ο Ολυμπιακός", ό.π, σελ. 76 αποσύρθηκε οριστικά από την ενεργό δράση ως παίκτης και ασχολήθηκε με την προπονητική. Διετέλεσε, μεταξύ άλλων, προπονητής του Παμπαιανικού Παιανίας στα 1949-1952 και τεχνικός του Ολυμπιακού το 1962 επί 6 μήνες."Η ιστορία του Ολυμπιακού", ό.π, σελ. 39

Πέθανε στον Πειραιά το 1998.

 Τίτλοι - διακρίσεις 
Ως ποδοσφαιριστής
 4 πρωταθλήματα Ελλάδας:
 1939, 1940 (με την ΑΕΚ), 1947 και 1948 (με τον Ολυμπιακό)"Η ιστορία του Ολυμπιακού", ό.π, σελ. 25
 2 κύπελλα Ελλάδας:
 1939 (ΑΕΚ) και 1947 (Ολυμπιακός) — στους δύο τελικούς άνοιξε και έκλεισε το σκορ αντίστοιχα
 4 πρωταθλήματα ΕΠΣ Πειραιώς:
 1946, 1947, 1948 και 1949 (Ολυμπιακός)
 1 πρωτάθλημα ΕΠΣ Αθηνών:
1940 (ΑΕΚ)
 2 φορές δεύτερος σκόρερ πρωταθλήματος Ελλάδος:
 1946 με 2 τέρματα και 1948 με 2 επίσης (πρώτος με 3 ο Στέλιος Χριστόπουλος, συμπαίκτης του στον Ολυμπιακό)
 μία φορά δεύτερος σκόρερ τελικής φάσης πρωταθλήματος Ελλάδος στο Νότιο -μόνο- όμιλο:
 1940 με 12 τέρματα (πρώτος με 17 ο Κλεάνθης Μαρόπουλος, συμπαίκτης του στην ΑΕΚ).

 Παραπομπές 

 Πηγές 
 Η Ιστορία του Ολυμπιακού, Εκδόσεις Γ.Χ. Αλεξανδρής, Αθήνα 1996
 Η Ιστορία της ΑΕΚ, Εκδόσεις Γ.Χ. Αλεξανδρής, Αθήνα 1996
 Θρύλος, πορεία μέσα στο χρόνο, Εκδόσεις Ηλιοτρόπιο, Αθήνα 1997, ISBN 569-584-365-2
 Χρυσός Θρύλος, Εκδόσεις Art Press, Αθήνα 1997
 Εθνική Ελλάδος, πορεία μέσα στο χρόνο, Εκδόσεις Παπαζήση, Αθήνα 2001,
 80 χρόνια, 80 μορφές, Εκδόσεις Ελληνικά Γράμματα, ISBN 960-442-021-6

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Επιθετικοί ποδοσφαιριστές